дзяржаўная ўстанова адукацыі “Вучэбна-педагагічны комплекс Крэўскі яслі-сад-сярэдняя школа”

Саўрыновіч Алена Іосіфаўна, настаўнік пачатковых класаў

*Прадмет*. Выяўленчае мастацтва

Клас: ІІІ

*Тэм*а: Вобраз зімы ў творах мастацтва. Зіма ў вёсцы

*Мэта:* пашырыць уяўленні аб вобразе зімы ў творах літаратуры, музыкі, выяўленчага мастацтва.

*Задачы:*

 актуалізацыя ўяўленняў аб сезонных зменах у прыродзе;

 азнаямленне з творамі розных відаў мастацтва пра зіму;

 удасканаленне ўмення перадаваць уражанні аб вобразах зімовай прыроды пры стварэнні кампазіцыі;

 пашырэнне ўяўлення пра спосабы мадэлявання аб'ектаў з дапамогай колеру;

удасканаленне навыку работы з гуашшу і аплікацыяй;

стварыць умовы для развіцця цікавасці да эстэтычнага ўспрымання аб'ектаў і з'яў зімовай прыроды.

садзейнічаць выхаванню пачуцця годнасці за сваю малую радзіму,яе таленавітых людзей

*Мастацкія матэрыялы і інструменты для працы:* альбом, гуаш, пэндзлікдля гуашы, палітра, анучка, шкляначка з вадой, поліэтыленавы пакет, клей-аловак, вата.

*Дэманстрацыйны матэрыял:* мультымедыйная прэзентацыя, педагагічны малюнак, лісты самаацэнкі, сняжынкі для рэфлексіі, аўдыязапіс музыкі, тэкст верша Я.Коласа “Надышлі марозы.

Ход урока

1. *Арганізацыя пачатку ўрока. Стварэнне псіхалагічнага настрою*

Празвінеў званок,

Пачынаем наш урок

Будзем выяўленчае мастацтва вывучаць,

І прыгожа маляваць!

- Дарагія дзеці, давайце падорым адзін аднаму цудоўны пераднавагодні настрой. Я ўсміхаюся вам, вы ўсміхаецеся мне .Усмешка можа сагрэць усіх сваім цяплом і палепшыць настрой.А добры настрой дапамагае дабіцца выдатных поспехаў. Чаго я вам і жадаю на сённяшнім уроку.

*II. Актуалізацыя раней атрыманых ведаў*

Дзеці, давайце ўспомнім некаторыя жанры выяўленчага мастацтва.

- Які гэта жанр? (*Нацюрморт)*

- А зараз , што перад вамі*? (Партрэт)*

Дарэчы, перад вамі партрэт Вялікага князя Літоўскага Ягайлы, які жыў і княжыў у Крэўскім замку ў 14 стагоддзі

- А вось над якім жанрам выяўленчага мастацтва мы будзем сёння працаваць вы даведаецеся,калі адгадаеце загадку?

Калі на карціне горы і рака,

Поле, неба сіняе,

Хмараў чарада,

Узгоркі і раўніны,

Край радзімы наш.

Прырода на карціне называецца*.. .( пейзаж)*

- А вобраз якой пары года мы будзем разглядаць, вам падкажа крыжаванка:

|  |  |  |  |
| --- | --- | --- | --- |
| з | а | я | ц |
| с | а | н | і |
| м | а | р | о | з |
| в | а | т | а |

**1.**Якая жывёла мяняе сваё футра на зіму? *(Заяц)*

2. Што трэба рыхтаваць на зіму летам? *(Сані)*

3. Звычайна да нас падНовыгод прыходзіцьДзед ...? *(Мароз)*

4. Кажуць, штоўзімку снег мяккі і пухнаты, як ...? *(Вата)*

- Што атрымалася?

- Як вы лічаце, над чым мы з вамі сёння будзем працаваць? *( Над зімовым пейзажам)*

*III. Вызначэнне тэмы ўрока, задач урока*

- Тэма нашага ўрока:вобраз зімы ў творах мастацтва.Зіма ў вёсцы.

- Як вы думаеце, якія задачы мы паставім перад сабой?

*(Мы пазнаёмімся з вобразам зімы ў розных творах мастацтва і намалюем зіму ў вёсцы.)*

- Сёння на ўроку мы пашырым ваша ўяўленне пра выяву зімы ў творах мастацтва, літаратуры, музыкі і створым свае пейзажы на тэму «Зіма ў вёсцы» з элементамі аплікацыі.

*IV. Арганізацыя пазнавальнай дзейнасці*

1. *Уступнае слова пра зіму*

*(Навучэнка чытае тэкст на фоне музыкі)*

Ціха прыйшла зіма ў вёску. Як ў казцы, за адну ноч пабудавала яна свой сярэбраны палац, пакрыла снегам дамы і дрэвы, замарозіла лужы, азёры і рэкі. На першы погляд сціплыя зімовыя краскі: белы колер снега, блакітны- неба,чорны – дрэў. Але калі прыгледзіцца, то можна ўбачыць многа розных адценняў, бо зіма ўмее і хмурыцца, і ўсміхацца. У зімы таксама бывае розны настрой.

*2) Вобраз зімы на карцінах*

- Прыгажосць зімовай прыроды нікога не пакідае абыякавым. Любавацца заснежанымі пейзажамі можна бясконца. Для многіх мастакоў гэта любімая пара года.

- Зімовыя матывы можна сустрэць на палотнах многіх беларускіх мастакоў-С. Жукоўскага, В. Пяшкуна, В. Бялыніцкага-Бірулі, А.Русака і іншых. Кожны з іх па-свойму адлюстроўвае зімовыя пейзажы, знаходзіць у іх нешта сваё. Мастакам удаецца перадаць не толькі прыгажосць прыроды, але і настрой, перадаць эмоцыі, якія выклікае зімовае надвор’е.

- Зараз разгледзім карціну беларускага мастака-пейзажыста Юрыя Корнікава “Зімовы пейзаж”.

- Якую зіму адлюстраваў мастак на карціне? *(Прыгожая, белая, пушыстая, чароўная, казачная).*

- Што вы бачыце на карціне? *(Мастак намаляваў зімовую прыроду: лес,раку,вясковую хату).*

- Як вы думаеце, ці жыве хто-небудзь у гэтым доме?

- Звярніце ўвагу на прыгажосць зімовага неба. З дапамогай чаго мастак сумеў паказаць гэту прыгажосць? *(З дапамогай колеру.)*

-Якія колеры выкарыстоўвае мастак? *(Белы,жоўты,блакітны,шэры).*

-Як выглядаюць дрэвы? *(Усе ў снезе).*

-А якога колеру снег? *(Белы).*

- Паслухайце верш Уладзіміра Зайчанкі і скажыце, якога колеру яшчэ бывае снег?

Верш “Какого цвета снег?”

*…А какого цвета снег?
Для кого-то он искристый,
В переливах серебристый.
Для иных - снег голубой
Или с нежной белизной,
То от солнца желтоватый,
Теплой краскою богатый.*

*Что за чудеса на свете?
Столько краски в белом цвете
Даже серым снег бывает
По весне, когда он тает...
В гамме снежного "портрета" -
Все почти что краски цвета!*

*-Якога ж колеру яшчэ бывае снег?*

3*) Вобраз зімы ў літаратуры. Каляровая палітра ў вершы Я.Коласа “Зіма”*

- Паэты таксама любяць апяваць прыгажосць зімовай прыроды ў сваіх творах.Я думаю, што вы гэта заўважылі на ўроках беларускай літаратуры. Мы з вамі чыталі,аналізавалі вершы, выяснялі, як з дапамогай мастацкага слова паэты ўмела раскрываюць у сваіх творах вобраз зімы.

- Перад вамі на картках знаёмы тэкст верша Я.Коласа “Надышлі марозы”

Заданне:каляровымі алоўкамі зафарбуйце радкі вершы, выкарыстоўваючы зімовыя колеры. *( Работа ў парах).*

- Якія колеры вы выкарысталі? *(Блакітны,сіні, фіялетавы).*

- Якая каляровая гама ў вас пераважае: цёплая ці халодная?

- Малайцы, вы ўдала падабралі зімовыя колеры.

*4) Вобраз зімы ў музыцы*

- Тонка адчуваюць зімовую прыроду і кампазітары. Зараз праслухайце ўрывак з музычнай п’есы Пятра Ільіча Чайкоўскага “Поры года. Зіма” і паспрабуйце ўявіць зіму,слухаючы музыку.

 *(Гучыць музыка П.І.Чайкоўскага “Поры года.Зіма”)*

- Якой вы ўявілі зіму?

 *(Зіма халодная, суровая, снежная, лютая, з халоднымі вятрамі, завеямі).*

- Слухаючы гэту музыку, мы як быццам на яву бачым карціну зімовай прыроды, хоць і “намалявана” яна гукамі.

- А зараз ўявіце сабе, як па дарозе ідзе чалавек, які нясе вялікую плоскую скрыню з пэндзлямі, фарбамі, палітрай.

- Хто гэта такі*? (Мастак ).*

- Навошта сюды прыйшоў мастак? *(Ён хоча намаляваць усю гэтую прыгажосць).*

- Як называецца карціна, якую ён напіша? *(Пейзаж).*

- Што называецца пейзажам?

*(Пейзаж-гэта выява прыроды: лясы, палі, лугі, неба і т. д.)*

Фізмінутка пад музыку

*V. Падрыхтоўка да практычнай работы*

- Мы таксама паспрабуем сябе ў ролі пейзажыстаў. Створым пейзаж “Зіма ў вёсцы”з элементамі аплікацыі. *(Паказ педагагічнага малюнка).*

*1) Аналіз педагагічнай работы*

- Што характэрна для сельскага пейзажу? *(Вясковыя будынкі, шмат дрэў,поле).*

- Якія правілы кампазіцыі трэба захоўваць пры выкананні работы?

*(Прадметы, якія знаходзяцца на пярэднім плане заўсёды большыя,чым тыя прадметы, якія размешчаны на заднім плане)*

- Што нам спатрэбіцца для работы? *(Гуаш,клей, папера,нажніцы,вата).*

*2) Правілы тэхнікі бяспекі*

1. Працаваць акуратна.Не пэцкаць вопратку.

2. Не падносіць гуаш, пэндзлік і клей блізка да твару.

3. Перадаваць нажніцы кольцамі ўперад.

4. У час працы на махаць нажніцамі і пэндзлікам.

*3) Інструкцыя па выкананні работы*

1. Маляваць будзем не зусім звычайна. Каб стварыць фон нашага пейзажу нам спатрэбіцца гуаш і поліэтыленавы пакет. Альбомны ліст размешчаем па гарызанталі. Вызначаем мяжу зямлі і неба .Неба ў нас зойме прыкладна трэцюю частку ліста. На пакет наносім гуаш сіняга колеру. Крыху дабаўляем белага. Вады выкарыстоўвайце зусім мала.

2. Затым прыкладаем пакет да альбомнага ліста. Прыціскаем пакет і знімаем. На лісце з'явяцца мудрагелістыя ўзоры.

3. Такім жа спосабам намалюем заснежаную зямлю, выкарыстоўваючы белую гуаш, змешаную з сіняй гуашшу.

4. З дапамогай шаблонаў нарыхтоўваем сілуэты вясковых дамоў, дрэў.

5. Прыклейваем гэтыя сілуэты. Затым на дрэвы і на стрэхі дамоў прыклеім вату, якая падобная на снег.

*VI. Самастойная работа*

*(Навучэнцы працуюць пад музыку).*

*VII. Вынік урока*

- Ці справіліся мы з задачамі,якія паставілі ў пачатку ўрока?

- Якія творы мастацтва мы аналізавалі. (Музыка, літаратура, мастацтва)

- Што агульнага ў іх змесце? *(Вобраз зімы, які раскрываецца з дапамогай фарбаў, гукаў,слоў.)*

- Пры дапамозе чаго вы змаглі стварыць вобраз зімы ў вёсцы? *( З дапамогай гуашы і аплікацыі).*

- Дзе вы зможаце прымяніць атрыманыя веды? *(На ўроках чытання, працы, музыкі; атрыманыя веды спатрэбяцца для вырабу навагодняй віншавальнай паштоўкі.)*

*Самаацэнка і ацэнка настаўніка*

Вазьміце лісты самаацэнкі і ручку.

1)На работы паглядзіце

І з увагай ацаніце!

Ці ёсць парушэнні ў

 кампазіцыйным рашэнні? Ацэніце сябе на першай лінеечцы самаацэнкі.

2)Калі кампазіцыю стваралі

Ці правільна вы колер падабралі?Ацэніце сябе на другой лінеечцы самаацэнкі.

3)Калі кампазіцыю стваралі

І колер падбіралі

Ці акуратна вы працавалі?Ацаніце акуратнасць работы

*Выстава і аналіз творчых работ навучэнцаў*

Малайцы, дзеткі. Вы сёння стварылі вельмі прыгожыя зімовыя краявіды. Усе стараліся. Работы атрымаліся арыгінальныя, выкананыя эстэтычна. Вы граматна рашылі колеравую задачу.

*VIII. Рэфлексія*

А цяпер давайце ўпрыгожым пейзаж сняжынкамі.Тыя, у каго пасля ўрока выдатны настрой і хто лічыць, што ў яго ўсё атрымалася, хай прымацуе белую сняжынку, а ў каго настрой не вельмі добры-блакітную.